Dag C. Weberg

Dag Christopher Weberg () er ein norsk politikar frå Hole i Buskerud. Han representerte Oppland og partiet Høgre på Stortinget i tida 1989-97.

Bondesonen Weberg gjekk både handelsskule, befalsskule og landbruksskule i tida 1954-59. Frå 1965 var han gardbrukar på Kvelsrud i Jevnaker i Oppland.

I Jevnaker engasjerte Weberg seg politisk for Høgre. Han var såleis kommunestyremedlem 1976-83 og fylkestingsmedlem 1984-89, med plass i fylkesutvalet. Periodane 1977-83 og 1988-? hadde han plass i sentralstyret i Høgre. Stortingsbolken 1985-89 var Weberg fyrste varamann til Stortinget, og møtte på Tinget i kortare periodar. Hausten 1989 vart han så vald inn på Stortinget, attvald i 1993. Dei fyrste fire åra var han medlem i Landbrukskomiteen, dei siste fire i Næringskomiteen. Ved stortingsvalet 1997 fekk ikkje Høgre plass på Opplands-benken i Stortinget.

Kjelder
Stortingsbiografi

Kategori:Stortingsrepresentantar 1989-1993
Kategori:Stortingsrepresentantar 1993-1997
Kategori:Folk frå Ringerike
Kategori:Folk frå Jevnaker